«Միր բիզնես բանկ»-ի ներքին վերահսկողության ծառայության ղեկավար Ալեքսանդր Ալեքսանդրի Կոնիևը այս գործարքների վերաբերյալ ծառայողական քննություն է իրականացրել, որպեսզի պարզի, թե բանկի աշխատակիցների գործողությունները որքանով են համապատասխանել ՌԴ օրենսդրությամբ սահմանված պահանջներին: Նա իր ցուցմունքում նշել է, որ փաստաթղթերի ուսումնասիրության արդյունքում պարզել է ՌԴ գործող օրենսդրության, նորմատիվ ակտերի «Միր բիզնես բանկ»-ի ներքին կարգադրիչ փաստաթղթերի պահանջները չկատարելու կամ ոչ պատշաճ կատարելու գործողություններ և պարտադիր վավերապայմաններ ոչ ճիշտ լրացնելու կոպիտ խախտումներ է արձանագրել: Ներքին վերահսկողության ծառայության ղեկավարն իր ցուցմունքում արձանագրել է, որ հավաքված փաստաթղթերից հետևում էր, որ վերը նշված վճարումներին ուղղակի կամ անուղղակի առնչություն են ունեցել «Միր բիզնես բանկ»-ի աշխատակիցները՝ գլխավոր տնօրենի տեղակալը, գլխավոր հաշվապահը, օպերացիոն տնօրենը, վճարման համակարգի բաժնի օպերատորը, ֆինանսական ինստիտուտների դեպարտամենտի և բանկերի հետ աշխատանքների բաժնի պետը: